**ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΣΥΝΕΡΓΑΣΙΑ**

Το Διοικητικό Συμβούλιο του Κυπριακού Οργανισμού Τουρισμού, σε πρόσφατη συνεδρία του, αποφάσισε όπως προχωρήσει τη διαδικασία για συνεργασία με δικηγόρους για όλες τις επαρχίες, μέσω του Παγκύπριου Δικηγορικού Συλλόγου, σύμφωνα με τα συνημμένα Κριτήρια και Προϋποθέσεις διορισμού για διεκπεραίωση κυρίως ιδιωτικών ποινικών υποθέσεων που αφορούν αδικήματα σχετικά με την Περί Ξενοδοχείων και Τουριστικών Καταλυμάτων Νομοθεσία, την Περί Κέντρων Αναψυχής Νομοθεσία και την Περί Γραφείων Τουρισμού και Ταξιδίων και Ξεναγών Νομοθεσίας.

Οι αιτήσεις, θα τύχουν αξιολόγησης από την Υπηρεσία και σε περίπτωση που οι υποψήφιοι είναι περισσότεροι από τις ανάγκες του Οργανισμού ανά επαρχία, θα γίνει κλήρωση μεταξύ των υποψηφίων, στην παρουσία εκπροσώπου του Παγκύπριου Δικηγορικού Συλλόγου.

Νοείται ότι αιτήσεις που δεν πληρούν τα πιο πάνω Κριτήρια και Προϋποθέσεις δεν θα εξεταστούν.

Η περίοδος συνεργασίας με τους δικηγόρους που θα διοριστούν θα είναι για ένα έτος με ισχύ από 1.10.2016.

Οι αιτήσεις θα πρέπει να υποβληθούν στον Οργανισμό είτε μέσω ταχυδρομείου Tαχ.Θυρ.24535, 1390 Λευκωσία ή και ηλεκτρονικά syiallourides@visitcyprus.com, το αργότερο μέχρι την 31/8/2016 σε προσοχή Aν.Γενικής Διευθύντριας.

**ΚΡΙΤΗΡΙΑ ΣΥΝΕΡΓΑΣΙΑΣ ΜΕ ΔΙΚΗΓΟΡΟΥΣ ΓΙΑ ΔΙΕΚΠΕΡΑΙΩΣΗ ΙΔΙΩΤΙΚΩΝ ΠΟΙΝΙΚΩΝ ΥΠΟΘΕΣΕΩΝ ΤΟΥ ΟΡΓΑΝΙΣΜΟΎ**

1. Δεκαετής συνεχής δικαστηριακή πείρα στον χειρισμό ιδιωτικών ποινικών υποθέσεων εκ των οποίων η πενταετής να αφορά υποθέσεις σχετικά με αδικήματα εναντίον ξενοδοχειακών επιχειρήσεων και άλλων τουριστικών καταλυμάτων, κέντρων αναψυχής και Γραφείων Τουρισμού και Ταξιδίων και Ξεναγών. Σημειώνεται ότι η προσκόμιση σχετικού καταλόγου υποθέσεων με αριθμό της κάθε υπόθεσης και το αντίστοιχο Επαρχιακό Δικαστήριο, είναι προαπαιτούμενο.
2. Άριστη γνώση της Περί Ξενοδοχείων και Τουριστικών Καταλυμάτων Νομοθεσίας, την Περί Κέντρων Αναψυχής Νομοθεσία και την Περί Γραφείων Τουρισμού και Ταξιδίων και Ξεναγών Νομοθεσίας.
3. Όσον αφορά τις δικηγορικές εταιρείες, απαιτείται όπως τουλάχιστον ένας εκ των διευθυντών/μετόχων να πληροί τις πιο πάνω προϋποθέσεις.
4. Να διαθέτει ή και να εργάζεται σε κατάλληλα στελεχωμένο και εξοπλισμένο δικηγορικό γραφείο στην πόλη ή και επαρχία που εργάζεται.
5. Να αποδέχονται ανεπιφύλακτα τους εσωκλειόμενους όρους συνεργασίας (Παράρτημα 1)

1.08.2016